Vilnius, 2020 m. gruodžio 1 d.

**„Lidl“ skelbia kalėdinį žaidimą ir kviečia laimėti BMW X4**

**Prekybos tinklas „Lidl“ nuo gruodžio 1 d. visiems savo pirkėjams pristato žaidimą „Laimėti gali kiekvienas“. Žaidimas truks visą mėnesį, o jo laimėtojo lauks išskirtinis prizas – naujutėlaitis prabangus vokiškas automobilis BMW X4. Prekybos tinklas taip pat dar 500 laimingųjų išdalins 20 eurų vertės dovanų korteles, skirtas apsipirkti „Lidl“ parduotuvėse.**

„Šie metai yra ganėtinai sudėtingi, todėl norime pradžiuginti savo pirkėjus. Vienam laimingajam padovanosime išskirtinę dovaną, dažnai svajone vadinamą, vokišką BMW X4 automobilį. Nors dovana išties išskirtinė, tačiau ją laimėti gali kiekvienas, būtent todėl taip šį žaidimą ir pavadinome. Naujuosius 2021-uosius metus pradėkime pozityviai ir optimistiškai“, – teigė „Lidl Lietuva“ Pirkimų tarnybos vadovas Wojciech Grohn.

Nuo gruodžio 1-ios iki sausio 3-ios dienos imtinai, žaidime kviečiami dalyvauti visi „Lidl“ pirkėjai, įsigiję prekių už ne mažiau nei 15 eurų. Pirkėjai, „Lidl“ parduotuvėse išleidę ne mažiau kaip 15 eurų, kviečiami registruoti gautą kvitą „Laimėti gali kiekvienas“ žaidime prekybos tinklo interneto svetainėje. Išsami informacija apie dalyvavimo sąlygas bei konkurso taisyklės – „Lidl“ svetainėje [www.lidl.lt/laimek-bmw](http://www.lidl.lt/laimek-bmw).

Pagrindinio prizo laimėtojo lauks išskirtinis tamsiai mėlynos spalvos visureigis BMW X4 xDrive 20i, su automatine pavarų dėže, sportiniu odiniu vairu, šildomomis sėdynėmis, parkavimo atstumo kontrolės sistema, M tipo sportine automobilio pakaba bei daug kitų išskirtinių funkcijų, saugioms ir patogioms kelionėms.

Dar 500 laimingųjų lauks 20 eurų vertės kuponai, kurie burtų būdu bus išdalyti per beveik penkias žaidimo savaites, o pagrindinio prizo, automobilio BMW X4 laimėtojas, paaiškės ir bus paskelbtas sausio 8 d.

Žaidimas „Laimėti gali kiekvienas“ vyks visose prekybos tinklo parduotuvėse Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje bei Vilkaviškyje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt